CELEX: 62010CN0597
Language: da
Date: 2010-12-16 00:00:00
Title: Sag C-597/10: Sag anlagt den 16. december 2010 — Europa-Kommissionen mod Den Franske Republik

19.2.2011   
            
            
               DA
            
            
               Den Europæiske Unions Tidende
            
            
               C 55/20
            
         Sag anlagt den 16. december 2010 — Europa-Kommissionen mod Den Franske Republik
   (Sag C-597/10)
   2011/C 55/35
   Processprog: fransk
   
      Parter
   
   
      Sagsøger: Europa-Kommissionen (ved V. Peere og I. Hadjiyannis, som befuldmægtigede)
   
      Sagsøgt: Den Franske Republik
   
      Sagsøgerens påstande
   
   
               —
            
            
               Det fastslås, at Den Franske Republik har tilsidesat sine forpligtelser i henhold til Europa-Parlamentets og Rådets direktiv 2007/60/EF af 23. oktober 2007 (1), som fastlægger en ramme for vurdering og styring af oversvømmelsesrisici med henblik på at mindske de negative følger for menneskers sundhed, miljø, kulturarv og økonomisk aktivitet som følge af oversvømmelser i Fællesskabet, idet den ikke har vedtaget de love og administrative bestemmelser, som er nødvendige for at efterkomme direktivet, eller under alle omstændigheder ikke har underrettet Kommissionen om disse bestemmelser.
            
         
               —
            
            
               Den Franske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Fristen for gennemførelse af direktiv 2007/60/EF udløb den 25. november 2009. På tidspunktet for dette sagsanlæg havde sagsøgte endnu ikke truffet alle nødvendige foranstaltninger til gennemførelse af direktivet eller havde under alle omstændigheder ikke underrettet Kommissionen herom.
   
      (1)  Europa-Parlamentets og Rådets direktiv 2007/60/EF af 23.10.2007 om vurdering og styring af risikoen for oversvømmelser (EUT L 288, s. 27).